През Сръбско-българската война (1885) полкът е под командването на капитан Андрей Блъсков и влиза в състава на Западния корпус. След раняването на капитан Блъсков, командването на полка се поема от капитан Васил Кутинчев. Участва в боя при с. Врабча (3 и 4 ноември), в боевете при Сливница (5 – 7 ноември), в боя при Драгоман (10 ноември) в състава на колоната на майор Петко Стоянов, в боевете при Цариброд (11 – 12 ноември), в боевете при Пирот (14 – 15 ноември) и в защитата на Видинската крепост (12 – 16 ноември).